VIDEO. După ce a fost lovit în cap, Novak Djokovici a revenit la Foro Italico purtând o cască: ”Am venit pregătit”
Sârbul Novak Djokovici, care vineri a fost lovit în cap de un recipient aruncat de un spectator, în timp ce dădea autografe, a revenit sâmbătă la Foto Italico purtând o cască, ipostază care i-a amuzat pe privitori.
“Astăzi am venit pregătit”, a notat sportivul pe X.
Situaţia a fost tratată cu umor şi de presă.
“Djokovici pare pregătit pentru următorul său meci, programat în turul al treilea, cu Alejandro Tabilo, cap de serie nr. 29. Nu se ştie dacă Djokovici va aduce casca pe teren duminică”, a notat tennis.com, potrivit News.ro.
Novak Djokovici a explicat, în social media, că a fost un "accident" ceea ce i s-a întâmplat vineri.
"Vă mulţumesc pentru mesajele de îngrijorare. A fost un accident şi mă odihnesc la hotel cu o pungă de gheaţă. Ne vedem duminică".